ai4bharat/Pralekha huggingface dataset:
कृषी मंत्रालय
75 पोषण स्मार्ट गावे कुपोषणाविरुद्ध भारताच्या मोहिमेला देतील बळ
नवी दिल्ली, 10 नोव्हेंबर 2021
स्वातंत्र्याच्या अमृत महोत्सवाचा एक भाग म्हणून, भारताच्या स्वातंत्र्याच्या 75 व्या वर्षाच्या स्मृतीप्रित्यर्थ पोषण अभियानाला बळकटी देण्यासाठी “पोषण स्मार्ट ग्राम ” हा कार्यक्रम सुरू केला जाणार आहे. भुवनेश्वर स्थित समन्वय संस्थेशिवाय 12 राज्यांमधील 13 केंद्रांवर कार्यरत , कृषी क्षेत्रातील महिलांवर समन्वित अखिल भारतीय संशोधन प्रकल्प  च्या जाळ्याच्या माध्यमातून संपूर्ण भारतातील 75 गावांपर्यंत पोहोचण्याचा या उपक्रमाचा उद्देश आहे, असे केंद्रीय कृषी मंत्री श्री नरेंद्र सिंह तोमर यांनी आज नवी दिल्ली येथे भारतीय कृषी संशोधन परिषदेने आयोजित केलेल्या कार्यक्रमात बोलताना सांगितले.
75 गावे दत्तक घेऊन परिवर्तन घडवून आणण्यासाठी, सर्व शिक्षणतज्ज्ञ, कृषी शास्त्रज्ञ आणि सर्व संस्थांना पंतप्रधानांनी केलेल्या आवाहनानुसार हा उपक्रम हाती घेण्यात आला आहे.उपक्रमांतर्गत, 75 पोषण -स्मार्ट गावे विकसित करण्याचे उद्दिष्ट समोर ठेवून ,अखिल भारतीय समन्वयित संशोधन प्रकल्प केंद्रे आणि भारतीय कृषी संशोधन परिषद -केंद्रीय कृषी महिला संस्थेद्वारे एकूण 75 गावे दत्तक घेतली जातील,यापैकी अखिल भारतीय समन्वयित संशोधन प्रकल्प केंद्रे प्रत्येकी 5 गावे दत्तक घेतील आणि उर्वरित गावे भारतीय कृषी संशोधन परिषद -केंद्रीय कृषी महिला संस्थेद्वारे द्वारे दत्तक घ्यायची आहेत.
कुपोषणमुक्त गावांचे उद्दिष्ट साध्य करण्यासाठी, पोषण अभियानाला बळकटी देण्याच्या दृष्टीने पोषण-ग्राम/पोषक-अन्न/पोषण-आहार/पोषण-थाळी इत्यादी संकल्पनांवर लक्ष केंद्रित करण्यासाठी मोठ्या प्रमाणात जनजागृती मोहीम आणि क्षेत्रीय उपक्रम हाती घेण्यात येतील.महिला शेतकऱ्यांमध्ये समाजाच्या सर्व क्षेत्रातील त्यांच्या कायदेशीर हक्कांबाबतही जागरुकता निर्माण केली जाईल. अखिल भारतीय समन्वयित संशोधन प्रकल्प केंद्रांद्वारे विकसित केलेली उत्पादने/साधने/तंत्रज्ञान यांचे बहु-स्थळी घेतलेल्या चाचण्यांद्वारे मूल्यमापन केले जाईल.
S.Patil/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 220
पंतप्रधान कार्यालय
पंतप्रधानांकडून हिंदी दिवसानिमित्त शुभेच्छा
पंतप्रधान नरेंद्र मोदी यांनी हिंदी दिवसानिमित्त शुभेच्छा दिल्या आहेत.
पंतप्रधानांनी एक्स वर पोस्ट केले:
“माझ्या सर्व कुटुंबियांना हिंदी दिवसाच्या शुभेच्छा. हिंदी भाषा ही राष्ट्रीय एकात्मता आणि सद्भावनेचा बंध निरंतर बळकट करेल अशी मी कामना करतो.
वाणिज्य आणि उदयोग मंत्रालय
पीयुष गोयल यांनी एसीएमए वार्षिक सत्राला संबोधित केले
सहयोग, सहकार्य आणि वचनबद्धता- याचा विकास आणि स्पर्धेसाठी अनुसरण करण्याचे मंत्र्यांचे एसीएमएला आवाहन
केंद्रीय उद्योग आणि वाणिज्य, रेल्वेमंत्री पीयुष गोयल यांनी भारतीय ऑटोमोटिव्ह घटक उत्पादकांना सहयोग, सहकार्य आणि वचनबद्धता, आणि जगाशी स्पर्धा करण्याचे तसेच विश्वासाने पुढे जाण्याचे आवाहन केले. त्यांनी आज ऑटोमोटिव्ह कॉम्पोनन्ट मॅन्युफॅक्चरर्स असोसिएशनच्या  60 व्या वार्षिक संमेलनाला संबोधित केले. गेल्या काही वर्षांत उत्पादकांनी चांगला विकास केला आहे आणि जागतिक स्पर्धेसाठी स्वतःला तयार केले आहे, असे गोयल म्हणाले.
उद्योग भविष्यासाठी तयार आहे आणि कोविडनंतरच्या परिस्थितीत विजयी होणारच, असे मंत्री म्हणाले. संकटाच्या काळातच आपल्या संस्थांमधून उत्तम प्रतीचे निकाल मिळतात. व्यापार प्रोत्साहन माध्यमातून, तंत्रज्ञान अद्ययावत करुन, गुणवत्ता वाढ करुन, माहितीचे संकलन आणि प्रसारित करण्याचे उपाय यासाठी एसीएमए नवीन नॉर्मलच्या अग्रस्थानी राहू शकतो, असे गोयल पुढे म्हणाले.
पीयुष गोयल म्हणाले, अवघ्या देशाने पंतप्रधान नरेंद्र मोदी यांच्या ‘आत्मनिर्भर भारत’ आवाहनाचा स्वीकार केला आहे. यामुळे भारत उर्वरित जगाशी मजबूतीने आणि विश्वासाने जोडला जाईल. ते म्हणाले लवचिक जागतिक पुरवठा साखळीत विश्वासू भागीदारांची आवश्यकता आहे. आपण आपली जागतिक पोहोच वाढवू. आपल्याला व्यवसाय वाढवण्याची आणि स्पर्धात्मक दरांवर खरोखर उच्च-गुणवत्तेची उत्पादने उपलब्ध करुन देण्याचा आणि विश्वासू भागीदार होण्याच्या प्रचंड संधी दिसत आहेत, असे गोयल म्हणाले.
भारतीय अर्थव्यवस्थेतील सकारात्मक बदलांबाबत बोलताना ते म्हणाले, रेल्वेमध्ये गेल्या महिन्यात आपण गेल्या वर्षीच्या तुलनेत 4 टक्के मालवाहूतक वाढवण्यात यशस्वी झालो आहोत. ट्रॅक्टर विक्रीत सुधारणा झाली आहे, दुचाकी आणि तीन-चाकी विक्रीतही चांगली वाढ दिसत आहे. आपल्या चमकदार भविष्याकडे सकारात्मकतेने वाटचाल करण्याची ही वेळ आहे. आशा आणि विश्वासाने भविष्याकडे पाहण्याची वेळ आहे.
गोयल पुढे म्हणाले, उत्पादकता वाढीसाठी उपाययोजना केल्या पाहिजेत आणि ग्राहकांच्या प्राधान्यांचे पुरवठादार होण्यासाठी उत्तम उपाययोजना केल्या पाहिजेत. ते म्हणाले की जर उद्योगाने परवडणारी क्षमता आणि अधिक आकर्षक मार्ग शोधले तर आफ्टरमार्केट व्यवसाय एसीएमएसाठी बर्याच संधी मिळवून देईल. गुणवत्तेकडे चिकाटीने आणि प्रमाणात काम केल्यास हा उद्योग निश्चितच निर्यातीसाठी अधिक स्पर्धात्मक होईल. वाहन उद्योगासाठी नाविन्यपूर्ण अर्थसहाय्य देण्याची मागणी त्यांनी केली.
गृह मंत्रालय
केंद्रीय गृह आणि सहकार मंत्री अमित शाह यांच्या अध्यक्षतेखाली आज नवी दिल्लीत किनारी सुरक्षेबाबत सल्लागार समितीची बैठक
नवी दिल्ली, 28 ऑक्टोबर 2021
केंद्रीय गृह आणि सहकार मंत्री अमित शाह यांच्या अध्यक्षतेखाली, आज नवी दिल्लीत किनारी सुरक्षा व्यवस्थेविषयक सल्लागार समितीची बैठक झाली. केंद्रीय गृह राज्यमंत्री नित्यानंद राय आणि अजय मिश्रा, केंद्रीय गृहसचिव, मस्त्यपालन सचिव, भारतीय तटरक्षक दल आणि गृहमंत्रालयाचे पदाधिकारी या बैठकीला उपस्थित होते.
गृहमंत्रालय किनारी सुरक्षेच्या बाबतीत येणाऱ्या आव्हानांचे गांभीर्याने अध्ययन करत आहे, असे अमित शाह यावेळी म्हणाले. या बैठकीत दिलेल्या सूचनांचा विचार करुन, सर्व राज्यांच्या मदतीने, किनारी सुरक्षा अभेद्य बनवण्यासाठी योग्य आणि आवश्यक ती पावले उचलली जाणार आहेत. पहिल्यांदाच भारतातील सर्व बेटांचे सर्वेक्षण केले जात आहे आणि या सर्वेक्षणानंतर मिळालेल्या अहवालांच्या आधारे अनेक महत्वाचे निर्णय घेतले जात आहेत.
किनारी सुरक्षेत अनेक मंत्रालये आणि यंत्रणांची भूमिका महत्वाची असते, असे सांगत, त्यांच्यात समन्वय निर्माण करून लवकरच पंतप्रधान नरेंद्र मोदींच्या अध्यक्षतेखाली सर्व हितसंबंधियांची बैठक घेऊन किनारी सुरक्षा अधिक मजबूत केली जाईल, असेही अमित शाह म्हणाले.
बैठकीत अनेक महत्वपूर्ण विषयांवर चर्चा करण्यात आली आणि किनारी सुरक्षा भुसुरक्षेच्या पातळीवर मजबूत करण्याविषयी सूचना देण्यात आल्या.बैठकीला उपस्थित सदस्यांनी सर्व राज्यांमध्ये किनारी सुरक्षेसाठी वेगळे पोलीस दल स्थापन केले जावे आणि तंत्रज्ञानाच्या मदतीने, बेटे तसेच किनारी मार्गांवर देखरेख ठेवावी अशी सूचना केली.
M.Chopade/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 136
संरक्षण मंत्रालय
आयएनएस तबर या युध्दनौकेने ‘इंद्र नेव्ही-21’ या सागरी सरावात भाग घेतला
नवी दिल्ली 30 जुलै 2021
भारत आणि रशिया या देशांच्या नौदलांचा 12 वा द्वैवार्षिक द्विपक्षीय संयुक्त सागरी सराव ‘इंद्र नेव्ही -21’, 28 ते 29 जुलै 2021 या कालावधीत बाल्टिक समुद्रात पार पडला. सन 2003 मध्ये सुरु झालेला ‘इंद्र नेव्ही’ सागरी सराव दोन्ही देशांदरम्यानच्या दीर्घकालीन धोरणात्मक नातेसंबंधांचे प्रतीक आहे. नुकताच झालेला हा सराव, रशियाच्या नौदलाच्या 325 व्या नौदल दिवसानिमित्त होणाऱ्या समारंभात भाग घेण्यासाठी भारतीय नौदलाच्या आयएनएस तबर या युद्धनौकेने रशियातील सेंट पिट्सबर्गला दिलेल्या सदिच्छा भेटीचा भाग आहे.
गेल्या काही वर्षांच्या काळात नौदलांच्या कार्यकक्षा, कार्यवाहीतील व्यामिश्रता आणि सहभागाच्या पातळीवर ‘इंद्र नेव्ही’ सराव अधिकाधिक परिपक्व होत गेला आहे. दोन्ही देशांच्या नौदलांनी गेल्या अनेक वर्षांत घडविलेले आंतर परिचालन अधिक सुसंघटीत करणे आणि बहुआयामी सागरी परिचालानांतील प्रक्रिया तसेच माहिती अधिक परिपूर्ण करणे हा या वर्षीच्या संयुक्त सागरी सरावाचा प्राथमिक उद्देश होता.
या सरावात भाग घेताना, आयएनएस तबर या युद्धनौकेने भारतीय नौदलाचे प्रतिनिधित्व केले तर बाल्टिक ताफ्यातील आरएफएस झेलियोनी डोल आणि आरएफएस ओडीन्ट्सोव्हो या संरक्षक जहाजांनी रशियन महासंघ नौदलाचे प्रतिनिधित्व केले.
हा सराव दोन दिवस सुरु होता आणि त्यात हवाई-हल्लाविरोधी, हेलिकॉप्टरच्या सहाय्याने विविध मोहिमा, नौकांवर विमाने उतरविण्याचा सराव आणि सागरी जहाजांच्या विविध कार्यांच्या सरावाचा समावेश होता.
कोविड महामारीने निर्माण केलेल्या आव्हानात्मक परिस्थितीत देखील सुरळीतपणे झालेला ‘इंद्र नेव्ही- 21’ सराव दोन्ही देशांतील नौदलांचा परस्परांवरील विश्वास आणि आंतर-परिचालन यांच्यात अधिक मजबूती आणेल आणि दोन्ही देशांच्या नौदलांचा उत्तम प्रक्रियांमधील सहभाग शक्य करून देईल. हा सागरी सराव दोन्ही देशांच्या नौदलांमधील सहकार्य संबंध अधिक दृढ करण्यासाठी आणि या देशांदरम्यान दीर्घ काळापासून असलेला मैत्रीचा बंध अधिक बळकट करण्यासाठीच्या प्रवासातील आणखी एक महत्त्वाचा टप्पा आहे.
पंतप्रधान कार्यालय
लेहमध्ये कुशोक बकुळा रिंपोच जन्मशताब्दीच्या समारोप कार्यक्रमाला पंतप्रधानांची उपस्थिती, झोजिला बोगद्याच्या कामाच्या शुभारंभानिमित्त फलकाचे पंतप्रधानांच्या हस्ते अनावरण
नवी दिल्ली, 19 मे 2018
पंतप्रधान नरेंद्र मोदी यांनी जम्मू काश्मीरच्या एक दिवसाच्या भेटीत प्रथम लेहला भेट दिली. 19 व्या कुशोक बकुळा रिंपोच जन्मशताब्दीच्या समारोप कार्यक्रमाला पंतप्रधान उपस्थित राहीले. झोजीला बोगद्याच्या कामाचा शुभारंभ करणाऱ्या फलकाचे अनावरणही पंतप्रधानांनी यावेळी केले.
14 किलोमीटर लांब झोजिला बोगदा भारतातील सर्वात लांब पल्ल्याचा रस्ते बोगदा आणि आशियातील सर्वात लांब दुहेरी बोगदा आहे. पंतप्रधान नरेंद्र मोदी यांच्या अध्यक्षतेखाली अर्थविषयक मंत्रिमंडळ समितीने यावर्षीच्या सुरुवातीलाच श्रीनगर-लेह मार्गावरील बालताल आणि मिनामार्ग दरम्यान बोगद्याच्या बांधकाम, परिचालन आणि देखभालीसाठी 6 हजार 800 कोटी रुपयांच्या एकूण खर्चाला मंजूरी दिली आहे. या बोगद्यामुळे झोजिला खिंड पार करण्यासाठी सध्या लागणारा साडेतीन तासांचा वेळ कमी होऊन केवळ 15 मिनिटात हे अंतर पार करता येईल. यामुळे या भागाचे आर्थिक आणि सामाजिक – सांस्कृतिक एकात्मिकरण व्हायला मदत होईल. याला धोरणात्मक महत्व देखील आहे.
19 व्या कुशोक बकुळा रिंपोच यांच्या समृद्ध योगदानाचे स्मरण पंतप्रधानांनी यावेळी उपस्थितांना संबोधित करतांना केले. दुसऱ्यांच्या सेवेकरता त्यांनी आयुष्य वेचले असे पंतप्रधान म्हणाले.
19 वे कुशोक बकुळा रिंपोच हे उत्तम राजनितीज्ञ होते असे ते म्हणाले.
जम्मू काश्मीरच्या तिनही भागांना आपण भेट देत असल्याबद्दल पंतप्रधानांनी आनंद व्यक्त केला.
जम्मू काश्मीरला 25,000 कोटी रुपयांचे विकास प्रकल्प मिळणार असल्याचे सांगून या प्रकल्पांमुळे इथल्या जनतेवर सकारात्मक परिणाम होईल असा विश्वास पंतप्रधानांनी व्यक्त केला.
B.Gokhale/N.Chitale/P.Malandkar
(Visitor Counter : 91
खाण मंत्रालय
भारत जगातील सर्वाधिक वेगाने विकसित होणाऱ्या अर्थव्यवस्थांपैकी एक - गृहमंत्री अमित शाह
कोळसा आणि खाण क्षेत्राचे आर्थिक विकासात महत्वाचे योगदान
खाणी आणि खनिज या विषयावरील 6व्या राष्ट्रीय परिषदेत विविध राज्यांना राष्ट्रीय खनिज विकास पुरस्कार प्रदान
नवी दिल्ली, 12 जुलै 2022
वाढीचा 8.2% दर असलेली भारताची अर्थव्यवस्था सध्या जगात सर्वात वेगाने वाढणाऱ्या अर्थव्यवस्थांपैकी एक अर्थव्यवस्था आहे आणि देशातील कोळसा आणि खाण क्षेत्राचे भारताच्या सध्याच्या आर्थिक वाढीत महत्वाचे योगदान आहे, असे केंद्रीय गृह आणि सहकार मंत्री अमित शाह यांनी म्हटले आहे. खाण मंत्रालयाने एकेएएम आयकॉनीक सप्ताह समारंभाच्या निमित्ताने आयोजित केलेल्या खाणी आणि खनिज या विषयावरील 6व्या राष्ट्रीय परिषदेत आज ते बोलत होते. सध्याच्या सरकारने अमलात आणलेल्या सुधारणांमुळे कोळसा खाणपट्टे वाटपात खोलवर रुतून असलेला भ्रष्टाचार समूळ नष्ट केला आहे, असे शाह म्हणाले. पंतप्रधान नरेंद्र मोदी यांनी खाण क्षेत्रात सुधारणांना सर्वोच्च प्राधान्य दिले आहे जेणेकरून हे क्षेत्र देशाच्या सर्वंकष आर्थिक उन्नतीमध्ये अधिक योगदान देऊ शकेल, असे अमित शाह यांनी सांगितले. या सुधारणांचा परिणाम असा झाला आहे, की देशांतर्गत कोळसा उत्पादनात उल्लेखनीय प्रगती झाली आहे आणि आयात मोठ्या प्रमाणावर कमी झाली आहे, असे शाह म्हणाले. राज्यांना महसूल मिळवून देण्यासाठी तसेच विविध रोजगार निर्मितीसाठी खाण क्षेत्र हे अतिशय महत्वाचे आहे, असे ते म्हणाले.
या प्रसंगी बोलताना केंद्रीय कोळसा, खाण आणि संसदीय कार्य मंत्री प्रल्हाद जोशी म्हणाले, खाण क्षेत्रात भविष्यात बदल घडवून आणण्यासाठी उपयोगी पडतील अशी माहिती आणि प्रतिसाद या परिषदेतून मिळतील अशी अपेक्षा आहे. वर्ष 2014 मध्ये असलेल्या 577 दशलक्ष टन पासून आजच्या 817 दशलक्ष टन पर्यंत, देशातील कोळसा उत्पादनात उल्लेखनीय वाढ झाली आहे, असे ते म्हणाले. चालू आर्थिक वर्षात एकूण उत्पादन 920 दशलक्ष टनच्या पुढे जाण्याचा अंदाज आहे.
कार्यक्रमात बोलताना कोळसा, खाण आणि रेल्वे राज्यमंत्री रावसाहेब पाटील दानवे यांनी गेल्या आठ वर्षातील सरकारची उल्लेखनीय कामगिरी विषद केली. त्यांनी शाश्वत खाण कामाचे महत्व देखील अधोरेखित केले.
सर्वोत्तम कामगिरी करणाऱ्या राज्याला पहिल्या राष्ट्रीय पातळीवरच्या राष्ट्रीय खनिज विकास पुरस्काराचे वितरण, खनिज संपन्न राज्यांना खनिज खाणींच्या वितारणाबद्दल प्रोत्साहनपर पुरस्कार वितरण ही या एक दिवसीय परिषदेची ठळक वैशिष्ट्ये होती. राष्ट्रीय खनिज विकास पुरस्कार तीन विविध विभागांत देण्यात आला. खाण क्षेत्रात उत्तम कामगिरी केल्याबद्दल हा सन्मानाचा पुरस्कार ओडिशा, मध्य प्रदेश, कर्नाटक, महाराष्ट्र, गुजरात आणि राजस्थान या राज्यांना देण्यात आला. शाश्वत खाणकामासाठी वर्ष 2020 - 21 साठी 5 स्टार मानांकित पुरस्कार, मुलभूत/अप्लाइड भू विज्ञान, खाणकाम आणि संलग्नित क्षेत्रातील राष्ट्रीय भू विज्ञान पुरस्कार - 2019 देखील यावेळी देण्यात आले. या प्रसंगी राज्यांना 59 नवे खाण पट्टे आणि कोळसा मंत्रालयाला 29 नवे खाण पट्टे देण्यात आले.
N.Chitale/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 122
पंतप्रधान कार्यालय
गीता प्रेसचे अध्यक्ष राधेश्याम खेमका यांच्या निधनाबद्दल पंतप्रधानांनी व्यक्त केला शोक
नवी दिल्ली, 4 एप्रिल 2021
पंतप्रधान नरेंद्र मोदी यांनी गीता प्रेसचे अध्यक्ष राधेश्याम खेमका यांचे निधन झाल्याबद्दल दुःख व्यक्त केले आहे.
एका ट्विटमध्ये पंतप्रधान म्हणाले, “गीता प्रेसचे अध्यक्ष आणि सनातन साहित्याला जनमानसात पोहोचवणारे राधेश्याम खेमका जी यांच्या निधनामुळे अत्यंत दुःख झाले आहे.खेमका जी आयुष्यभर विविध सामाजिक कार्यात सक्रिय होते. या दुःखद प्रसंगी त्यांचे कुटुंबीय आणि चाहत्यांप्रति माझ्या संवेदना आहेत. ओम शांती!”.
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 217.68 कोटी मात्रांचा टप्पा केला पार
12 ते 14 वयोगटातील 4.09 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 43,415
गेल्या 24 तासात 4,129 नव्या कोरोना रुग्णांची नोंद.
रुग्ण बरे होण्याचा दर सध्या 98.72%,
सध्याचा साप्ताहिक पॉझिटिव्हिटी दर 1.61%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 217.68  कोटींचा टप्पा पार केला आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 4.09  कोटींपेक्षा जास्त किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10414991
|
|
2nd Dose
|
|
10116876
|
|
Precaution Dose
|
|
6979559
|
|
FLWs
|
|
1st Dose
|
|
18436448
|
|
2nd Dose
|
|
17713627
|
|
Precaution Dose
|
|
13573416
|
|
Age Group 12-14 years
|
|
1st Dose
|
|
40940886
|
|
2nd Dose
|
|
31531491
|
|
Age Group 15-18 years
|
|
1st Dose
|
|
61915598
|
|
2nd Dose
|
|
52962331
|
|
Age Group 18-44 years
|
|
1st Dose
|
|
561179893
|
|
2nd Dose
|
|
515390777
|
|
Precaution Dose
|
|
90004699
|
|
Age Group 45-59 years
|
|
1st Dose
|
|
204012489
|
|
2nd Dose
|
|
196872442
|
|
Precaution Dose
|
|
46572396
|
|
Over 60 years
|
|
1st Dose
|
|
127655498
|
|
2nd Dose
|
|
123079807
|
|
Precaution Dose
|
|
46314718
|
|
Precaution Dose
|
|
20,44,12,463
|
|
Total
|
|
2,17,68,35,714
भारतातील सक्रिय रुग्णांची संख्या सध्या 43,415 इतकी आहे, ती देशाच्या एकूण रुग्णसंख्येच्या तुलनेत 0.10% इतकी आहे.
परिणामी, भारतात रुग्ण बरे होण्याचा दर 98.72%. झाला आहे.
गेल्या 24 तासांत 4,688 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,40,00,298 झाली आहे.
गेल्या 24 तासात 4,129 नव्या कोरोना रुग्णांची नोंद झाली.
गेल्या 24 तासात एकूण 1,64,377 चाचण्या करण्यात आल्या. भारताने आतापर्यंत एकूण 89.38  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 1.61% तर दैनंदिन पॉझिटिव्हिटी दर 2.51% आहे.
पंतप्रधान कार्यालय
अरुणाचल प्रदेशच्या मुख्यमंत्र्यांनी पंतप्रधानांची घेतली भेट
नवी दिल्ली, 22 सप्टेंबर 2023
अरुणाचल प्रदेशचे मुख्यमंत्री पेमा खांडू यांनी आज पंतप्रधान नरेंद्र मोदी यांची भेट घेतली.
पंतप्रधान कार्यालयाने ‘एक्स’ या समाज माध्यमाव्दारे माहिती दिली ;
अरुणाचल प्रदेशचे मुख्यमंत्री @PemaKhanduBJP यांनी पंतप्रधान @narendramodi यांची भेट घेतली.
S.Bedekar/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
कृषी मंत्रालय
केंद्रीय कृषी आणि शेतकरी कल्याण मंत्रालय आणि आंतरराष्ट्रीय तांदूळ संशोधन संस्था,यांच्यात इरीच्या दक्षिण आशियाई प्रादेशिक केंद्राच्या  उपक्रमांच्या दुसऱ्या टप्प्यातील उपक्रमांच्या प्रारंभासाठी करार
नवी दिल्ली, 12 जुलै 2022
केंद्रीय कृषी आणि शेतकरी कल्याण मंत्रालय आणि आंतरराष्ट्रीय तांदूळ संशोधन संस्था यांच्यात आज इरीच्या दक्षिण आशियाई प्रादेशिक केंद्राच्या  दुसऱ्या टप्प्यातील उपक्रमांचा प्रारंभ करण्याबद्दल करार झाला. अन्न आणि पोषक आहार सुरक्षेसाठी, दोघांमध्ये असलेली भागीदारी वृद्धींगत करण्यासाठी हा करार करण्यात आला. केंद्रीय कृषीमंत्री नरेंद्र सिंह तोमर यांच्या उपस्थितीत, कृषी विभागाचे सचिव मनोज आहुजा आणि इरीचे महासंचालक डॉ बाली यांनी या करारावर स्वाक्षऱ्या केल्या.
पाच वर्षांपूर्वी, केंद्रीय मंत्रिमंडळाने मंजूरी दिल्यानंतर, आयएसएआरसी या संस्थेची स्थापना झाली होती. या संस्थेमध्येच तांदळाचे मूल्यवर्धन करण्यासाठीचे उत्कृष्टता केंद्र- CERVA ही स्थापन करण्यात आले आहे. यात, एक अत्याधुनिक आणि आधुनिक तंत्रज्ञान असलेली प्रयोगशाळा असून त्यात, धान्य आणि तुसे यातील धातूचा दर्जा तसेच गुणवत्ता तपासण्याची क्षमता आहे. CERVA ची एक अत्यंत महत्वाची कामगिरी म्हणजे, एक अत्यंत कमी आणि एक मध्यम स्वरूपाचा ग्लायसेमिक इंडेक्स असलेल्या तांदळाची – इरी 147  आणि इरी 162 , ही दोन वाणे विकसित करणे. इरीचे मुख्यालय आणि सीईआरव्हीए च्या चमूने संयुक्तपणे ही कामगिरी यशस्वी केली. तांदळाच्या बहुतांश वाणामध्ये जीआयचे प्रमाण अतिशय जास्त असते आणि अनेक भारतीयांच्या आहारात, तांदळाचा समावेश असतोच. त्यामुळे जीआय कमी असलेल्या तांदळाच्या वाणामुळे भारतीयांमध्ये मधुमेहाचे वाढते प्रमाण कमी होऊ शकेल.
ISARC च्या दुसऱ्या टप्प्यातील उपक्रमात शेतकऱ्यांचे उत्पन्न वाढवणे, अन्न आणि पोषण सुरक्षा सुधारणे, आरोग्य तसेच छोट्या आणि अल्पभूधारक शेतकऱ्यांचे जीवनमान सुधारणे, उत्पादकतेत वाढ, कमी उत्पन्न भरुन काढणे, हवामान बदलाचा सामना करण्याची क्षमता असलेली पिके, यांत्रिकी आणि डिजिटल शेती, बाजारपेठेशी जोडून देणे, आधुनिक मूल्य साखळी, महिला आणि तरुणांसाठी उद्योजकता आणि क्षमता विकास अशा सगळ्या उपक्रमांचा समावेश आहे.
या करारामुळे भारत आणि उर्वरित दक्षिण आशियामधील शेतकऱ्यांच्या कल्याणासाठी आणि अन्न आणि पोषण सुरक्षा सुनिश्चित करण्याच्या दिशेने आणखी काम करण्याचा मार्ग मोकळा होईल, असे मत आहुजा यांनी यावेळी व्यक्त केले.
फिलीपिन्सबाहेर आयएसएआरसी हे जगभरातील इरीचे पहिले आणि सर्वात मोठे संशोधन केंद्र आहे, असे डॉ बाली यावेळी म्हणाले.
दुसऱ्या टप्प्यातील उपक्रमात भारत सरकार आणि IRRI यांच्यातील दीर्घकालीन सहकार्य अधिक वृद्धिंगत होईल. ISARC द्वारे, धान्याचा दर्जा, पौष्टिक गुणवत्ता आणि अन्न सुरक्षा यावरही प्रशिक्षण दिले जाते. कराराच्या या दुसऱ्या टप्प्यात, उत्पादक आणि ग्राहकांच्या मागणीची पूर्तता करण्यासाठी, संपूर्ण भारत आणि दक्षिण आशियात शाश्वत आणि सर्वसमावेशक तांदूळ-आधारित व्यवस्था विकसित करण्याच्या उद्देशाने संशोधन आणि विकासाचा विस्तार करण्याचा प्रस्तावही ISARC ने दिला आहे.
N.Chitale/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 125
संरक्षण मंत्रालय
स्वर्णिम विजय वर्षानिमित्त आयोजित समारोहांचा भाग म्हणून सैन्यदलांकडून सायक्लोथॉनचे आयोजन
मुंबई, 30 ऑगस्ट 2021
स्वर्णिम विजय वर्षानिमित्त भारतीय सैन्यदलांनी काल म्हणजेच 29 ऑगस्ट रोजी मुंबईत, सायक्लोथॉनचे आयोजन केले होते. 1971 च्या भारत-पाक युद्धात, भारताच्या रोमहर्षक विजयाच्या सुवर्ण महोत्सवी स्मृतिप्रीत्यर्थ, पंतप्रधान नरेंद्र मोदी यांनी नवी दिल्लीत एक विजयी ज्योत पेटवली होती. ही ज्योत येत्या एक सप्टेंबर 2021 रोजी मुंबईत गेट वे ऑफ इंडिया इथे पोचणार आहे. ही ज्योत मुंबईत पोचण्याआधीच्या उपक्रमाअंतर्गत, सुरु असलेल्या विविध उपक्रमांच्या मालिकेतील, सायक्लोथॉन हा दूसरा उपक्रम आहे.
एअर व्हाईस मार्शल एस आर सिंग VM VSM यांनी कुलाब्यातील आर सी चर्च पासून या सायक्लोथॉनला हिरवा झेंडा दाखवला. या सर्व सायकलस्वारांसाठी, नरीमन पॉइंट, गेटवे ऑफ इंडिया आणि एशियाटिक लायब्ररी समोरुन जाणारा, 16 किलोमीटरचा मार्ग निश्चित करण्यात आला होता. कॉटन ग्रीन परिसरातील हवाई दलाच्या कार्यालयासमोर, या सायक्लोथॉनची सांगता झाली.
60 पेक्षा अधिक सायकलस्वार या सायक्लोथॉन मध्ये सहभागी झाले होते, त्यानंतर 1971 च्या युद्धात सहभागी झालेल्या ज्येष्ठ सैनिकांचा सत्कारही करण्यात आला. या उपक्रमामुळे सर्व सहभागी जवानांच्या मनात देशभक्तीची भावना जागृत झाली. सायक्लोथॉनमधील उत्साहात ही भावना स्पष्टपणे जाणवत होती.
पंतप्रधान नरेंद्र मोदी यांनी 16 डिसेंबर 2020 रोजी, विजयी ज्योत प्रज्वलित करुन स्वर्णिम विजय वर्ष समारंभाची सुरुवात केली होती. वीर हुतात्मा सैनिकांप्रति कृतज्ञता व्यक्त करण्यासाठी, दिल्लीतील राष्ट्रीय युद्ध स्मारकापासून ही विजयी ज्योत प्रज्वलित करण्यात आली होती. तेव्हापासून, ही विजयी ज्योत देशाच्या विविध कानाकोपऱ्यात जात असून, तिच्या या विजययात्रेदरम्यान विविध उपक्रम राबवले जात आहेत.Jaydevi PS/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
नागरी उड्डाण मंत्रालय
एअर इंडिया आणि इंडियन एअरलाईन्सच्या सध्याच्या कर्मचाऱ्यांना ग्रॅच्युइटी आणि प्रॉव्हिडन्ट फण्डाचे लाभ भारत सरकार देत राहणार
नवी दिल्ली, 20 डिसेंबर 2021
केंद्र सरकारने कर्मचाऱ्यांचे हित लक्षात घेऊन, 25.10.2021 रोजी धोरणात्मक भागीदाराशी केलेल्या 'समभाग खरेदी करारात' त्याचा अंतर्भाव केला आहे.
सध्या लागू असलेल्या कायद्यानुसार, निर्गुंतवणुकीनंतर कर्मचाऱ्यांना ग्रॅच्युइटी म्हणजे उपदान आणि पीएफ म्हणजे भविष्यनिर्वाह निधीचे लाभ धोरणात्मक भागीदार देतात.
सध्याच्या एअर इंडिया आणि इंडियन एअरलाईन्सच्या कर्मचाऱ्यांच्या स्वयंयोगदानात्मक सेवानिवृत्ती निवृत्तीवेतन निधीच्या व्यवस्थापनाबद्दलची कर्मचारी आणि भारतीय जीवन विमा महामंडळ यांच्यातील व्यवस्था पूर्ववत राहील . तसेच, एअर इंडियाच्या निवृत्त आणि पात्र लाभार्थ्यांना वैद्यकीय लाभही सरकारकडून मिळू शकणार आहेत.
केंद्रीय नागरी विमान वाहतूक राज्यमंत्री  यांनी राज्यसभेत एका प्रश्नाच्या लेखी उत्तरात आज ही माहिती दिली.Jaydevi PS/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 170
विज्ञान आणि तंत्रज्ञान मंत्रालय
बृसेला लस तंत्रज्ञानाचे डीबीटी- आयसीएआर हस्तांतरण
भारतात बृसिलोसीस नियंत्रण कार्यक्रमात बृसेला लस महत्वाची भूमिका बजावणार
नवी दिल्ली, 25 सप्टेंबर 2020
जैव तंत्रज्ञान विभागाच्या या आठवड्याच्या सुरवातीला व्हिडीओ कॉन्फरन्सिंग द्वारे झालेल्या कार्यक्रमात बृसेला लस तंत्रज्ञान हस्तांतरण करण्यात आले तसेच यावेळी सामंजस्य करारावरही स्वाक्षऱ्या करण्यात आल्या. उत्तर प्रदेशातल्या इजातनगर इथल्या आयसीएआर म्हणजे भारतीय पशुवैद्यक संशोधन संस्थेने डीबीटीच्या सहकार्याने बृसिलोसीस नेटवर्क प्रकल्पा अंतर्गत ही लस विकसित केली आहे.
इजातनगर इथे उंदरावर केलेला आणि राष्ट्रीय पशु आरोग्य संस्थेत म्हशीच्या रेडकूवर केलेल्या प्रयोगात या लसीमुळे संरक्षण मिळाल्याचे दिसून आले आहे. बृसिलोसीस नियंत्रण कार्यक्रमात बृसेला लस महत्वाची भूमिका बजावू शकते.
या रोगामुळे पशुधनाच्या उत्पादन क्षमतेवर परिणाम होतो. दुग्ध क्षेत्राशी संबंधित लोकांवरही या रोगाचा परिणाम होतो. जगभरात सुमारे पाच लाख लोकांना दरवर्षी याची लागण झाल्याचे आढळले आहे, भारतातही दुग्ध क्षेत्राशी संबंध असलेल्या लोकांना याची लागण होते.B.Gokhale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 131
मंत्रिमंडळ
रस्ते रुंदीकरणासाठी हैदराबादमधल्या नल्लागंदला इथे केंद्रीय जल आयोगाची जमीन अधिग्रहित करण्यासाठी तेलंगण राज्याला केंद्रीय मंत्रिमंडळाची मंजुरी
नवी दिल्ली, 27 मार्च 2019
तेलंगण राज्य सरकारद्वारे रस्ते रुंदीकरणासाठी केंद्रीय जल आयोगाची पूर्वेकडील 372 चौरस यार्ड जमीन अधिग्रहित करायला, पंतप्रधान नरेंद्र मोदी यांच्या अध्यक्षतेखाली झालेल्या मंत्रिमंडळाच्या बैठकीत मंजुरी देण्यात आली. यासाठी कुठलेही शुल्क देय नसेल.
विकसित मार्ग केंद्रीय जल आयोगासाठीही उपयुक्त ठरेल. प्रदान करण्यात आलेल्या जमिनीवर उत्कृष्टता केंद्र उभारण्याचा प्रस्ताव आहे.
N.Sapre/S.Kakade/D. Rane
(Visitor Counter : 47
पंतप्रधान कार्यालय
पंतप्रधानांनी मन्नथु पद्मनाभन यांच्या जयंतीनिमित्त वाहिली आदरांजली
नवी दिल्ली, 2 जानेवारी 2021
पंतप्रधान नरेंद्र मोदी यांनी मन्नथु पद्मनाभन यांच्या जयंतीनिमित्त त्यांना आदरांजली वाहिली आहे.
“श्री मन्नथु पद्मनाभन यांनी समाजसेवा, सामाजिक न्याय आणि सांस्कृतिक पुनरुत्थानाच्या कार्यात दिलेले अतुल्य योगदान पुढच्या कित्येक पिढ्या लक्षात ठेवतील. इतरांच्या कल्याणासाठी त्यांनी आपले संपूर्ण आयुष्य वेचले. त्यांच्या जयंतीनिमित्त मी त्यांना विनम्र श्रद्धांजली अर्पण करतो.”S.Thakur/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(